La Ruta de la Salut arriba a Carcaixent
26 de Septiembre de 2016

Carcaixent

Demà dimarts, dia 27 de setembre, en horari de 17.00 a 19.30 hores tindrà lloc, al Centre Integral de Majors (Plaça Espanya), una activitat de prevenció i promoció de la salut i del benestar personal, oferida per part del Consorci Hospital General Universitari de València on, de forma gratuïta i per a tota la població, independentment de l’edat, es realitzaran proves diagnòstiques i xarrades de caràcter pedagògic.

La Ruta de la Salut és un programa de l'àrea de Benestar Social de la Diputació de València que acosta als ciutadans de 90 municipis proves mèdiques i consells de salut, a través de xarrades on s'aporta informació mèdica i sobre estils de vida saludables de manera distesa entre les persones que hi acudeixen, i se'ls ofereix la possibilitat de resoldre dubtes i qüestions al voltant dels seus possibles problemes de salut.

La Ruta de la Salut de 2016 ha completat més de la mitat del seu recorregut amb la visita a un total de 51 municipis de la província de València. Per a la realització d’este programa preventiu en salut s'ha comptat amb un ampli equip multidisciplinari, de més de 50 professionals de l'Hospital General de València, format per metges, infermers i nutricionistes.

Les proves diagnòstiques que es podran fer demà de vesprada al CIM són:

\-           Cardiovascular: càlcul del risc, presa de tensió, glucèmia i electrocardiograma.

\-           Prevenció del càncer: càncer de mama, còlon…

\-           Pneumologia: espirometria, còccix, prevenció i vacunació grip.

\-           Nutrició: consells nutrició i exercici físic, massa corporal i bioimpedanciometries.

\-           Osteoporosi: càlcul fractura òssia, osteoporosi, consells per a previndre l’osteoporosi.